4.1.2001. a leiti Maine'i projekti emailves L17 surnuna. Ta kaelarihma kõrval olid hammustusjäljed ja ilvese õlaluu oli paljas. 20 naela kaalunud L17 kõrval olid kalanugise (Martes pennanti) väikesed jäljed. Paar nädalat hiljem hukkusid emailves L6 ja tema 7 kuu vanune poeg samuti kalanugise rünnaku tagajärjel. 19 naela kaalunud L6 pead ei leitud, 13 naela kaalunud ilvesepoja kael oli läbi näritud. Kalanugise püüdnud teadlased panid talle "karistuseks" kaela raadiosaatja ja pakkusid välja seletuse, kuidas 8 naela raske kalanugis võis hakkama saada endast suuremate kiskjate tapmisega ilma vähimagi vastupanuta ilvese poolt. Nagu ka jänesed, on ilvesed kaela osas väga tundlikud ning kipuvad kohe "välja lülituma", kui neid kiiresti kõrist haaratakse.